**Έκδοση πιστοποιητικών πτυχιούχων**

Πιστοποιητικά πτυχιούχων χορηγούνται ύστερα από αίτηση των πτυχιούχων και καταβολή του αντίστοιχου χρηματικού ποσού στο λογαριασμό του Α.Π.Θ. στην Τράπεζα Πειραιώς με αριθμό:

**5272-041780-361 (IBAN: GR87 0172 2720 0052 7204 1780 361)**

**Κόστος πιστοποιητικών**

* Μεμβράνη πτυχίου 32€
* Μεμβράνη μεταπτυχιακού διπλώματος 32€
* Μεμβράνη διδακτορικού διπλώματος 32€
* Αντίγραφο πτυχίου 6€
* Αντίγραφο μεταπτυχιακού διπλώματος 13€
* Αντίγραφο διδακτορικού διπλώματος 13€
* Λοιπά πιστοποιητικά 6€

Για τους δημοσίους υπαλλήλους ισχύει έκπτωση 50% με την προϋπόθεση απόδειξης της ιδιότητάς τους.

**1ο βήμα: Κατάθεση χρηματικού ποσού**

Η κατάθεση του αντίστοιχου χρηματικού ποσού μπορεί να γίνει με τους εξής τρόπους:

* Δια ζώσης σε κάποιο υποκατάστημα της Τράπεζας Πειραιώς
* Ηλεκτρονική κατάθεση στον παραπάνω λογαριασμό της [Τράπεζας Πειραιώς](http://www.piraeusbank.gr/) (μέσω e-banking)

Οι αιτούντες οφείλουν να συμπληρώσουν το έντυπο κατάθεσης με τα ακριβή στοιχεία τους, δηλαδή το ονοματεπώνυμο, όνομα πατρός, το Τμήμα και το αντικείμενο του αιτήματος.

**2ο βήμα: Αίτηση Έκδοσης Πιστοποιητικού/Μεμβράνης**

Η αίτηση για την έκδοση των πιστοποιητικών μπορεί να γίνει:

* Δια ζώσης στη Γραμματεία του Τμήματος στο 2ο όροφο του κτιρίου Διοίκησης (Κ. Καραθεοδωρή), γραφείο 207 καθημερινά και ώρες 12.00-13.00 μαζί με την απόδειξης κατάθεσης των χρημάτων.
* Μέσω ΚΕΠ, όπου κατατίθεται και η απόδειξη κατάθεσης των χρημάτων.

**3ο βήμα: Παραλαβή**

Τα πιστοποιητικά μπορούν να παραληφθούν ως εξής:

* Δια ζώσης στη Γραμματεία του Τμήματος στο 2ο όροφο του κτιρίου Διοίκησης (Κ. Καραθεοδωρή), γραφείο 207 με την προσκόμιση της απόδειξης κατάθεσης των χρημάτων και ώρες 12.00-13.00 καθημερινά.
* Με φαξ το οποίο αποστέλλει η Γραμματεία στο ΚΕΠ, όταν η αίτηση γίνεται μέσω ΚΕΠ. (Εξαιρούνται οι μεμβράνες πτυχίου)
* Ταχυδρομική αποστολή πρωτότυπων πιστοποιητικών στο ΚΕΠ, όταν η αίτηση γίνεται μέσω ΚΕΠ (Εξαιρούνται οι μεμβράνες πτυχίου)

**Στην περίπτωση της έκδοσης μεμβράνης πτυχίου**, η αίτηση για έκδοση μεμβράνης μπορεί να γίνει μέσω ΚΕΠ. Στην περίπτωση αυτή ενημερώνουμε το ΚΕΠ ότι η παραλαβή της μεμβράνης θα γίνει από τον ίδιο τον αιτούντα/ την αιτούσα από τη Γραμματεία του Τμήματος. Η παραλαβή της μεμβράνης γίνεται:

Α. από τον ίδιο τον/την αιτούντα/ούσα,

Β. από εκπρόσωπό του/της με εξουσιοδότηση,

Γ. Με κούριερ την οποία αποστέλλει ο αιτών/η αιτούσα

**ΕΠΙΣΗΜΑΝΣΕΙΣ**

* Το προσωπικό του Πανεπιστημίου που υπηρετεί με σχέση εργασίας Δημοσίου και Ιδιωτικού Δικαίου, όπως και Δημόσιοι Υπάλληλοι και υπάλληλοι ΝΠΔΔ έχουν έκπτωση 50% επί της αντίστοιχης αξίας των παραβόλων.
* Μεταπτυχιακοί φοιτητές πληρώνουν τα ίδια παράβολα όπως και οι προπτυχιακοί φοιτητές.
* Για παρεχόμενες υπηρεσίες όπως επικύρωση φωτοαντιγράφων πιστοποιητικών σπουδών και εγγράφων δεν απαιτείται καταβολή παραβόλου.